**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. december 15-i ülésére)

## TÁRGY: KISKŐRÖS VÁROS INTEGRÁLT TELEPÜLÉSFEJLESZTÉSI STRATÉGIÁJA MÓDOSÍTÁSÁNAK JÓVÁHAGYÁSA

Kiskőrös Város Képviselő-testülete a 47/2021. számú határozatával megindította Kiskőrös Város Településfejlesztési Stratégiájának módosítási eljárását. A módosítási dokumentáció a belterületi szegregátumban élők felzárkóztatására, a terület infrastrukturális fejlesztésére vonatkozóan fogalmazott meg anti-szegregációs intézkedési tervet. A módosító intézkedési tervben infrastrukturális fejlesztésként meghatározásra került az érintett területen lévő 1,3 km hosszúságban a földutak aszfaltburkolattal történő ellátása, lakásfelújítások, valamint a társadalmi együttműködést erősítő, felzárkóztató programok érdekében a 18 év alatti gyermekek, fiatalok részére felzárkóztatást, képességfejlesztést, tehetséggondozást célzó foglalkozások, továbbá minden korosztály részére egészségmegőrzést, prevenciót szorgalmazó tevékenységek, illetve a roma identitástudat erősítését biztosító előadások a kultúrán, művészeti ágakon keresztül.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogi intézményekről szóló 314/2012. (XI.8.) Korm. rendelet (a továbbiakban: Korm.rendelet) 28. § (1) bekezdése alapján az érintett települési önkormányzatokkal és a Korm.rendelet 9. melléklete szerinti szakhatóságokkal, valamint a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017. (VII.13.) önkormányzati rendeletben foglalt partnerekkel az egyeztetési eljárás lefolytatása megtörtént. Az integrált településfejlesztési stratégia módosításával érintett társadalmi felzárkóztatást, esélyegyenlőség biztosítását elősegítő tevékenységek, infrastrukturális fejlesztések vonatkozásában megfogalmazott anti-szegregációs intézkedési terv ellen a partnerek, érintett települési önkormányzatok és a szakhatóságok kifogást nem emeltek, módosítási javaslatot nem tettek.

Fentiekre tekintettel javaslom, hogy a Képviselő-testület a határozat-tervezet 1. és a 2. számú mellékletében foglaltak szerint hozza meg döntését.

**Kiskőrös, 2021. december 08.**

 **Domonyi László s.k.,**

 **polgármester**

**HATÁROZAT-TERVEZET**

Kiskőrös Város Képviselő-testülete

1. megismerte a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogi intézményekről szóló 314/2012. (XI.8.) Korm. rendelet, valamint a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 15/2017. (VII.13.) önkormányzati rendelet szerinti, a határozat-tervezet 1. számú mellékletét képező beérkezett szakhatósági és partnerségi véleményeket.
2. Kiskőrös Város Integrált Településfejlesztési Stratégiáját a határozat-tervezet 2. számú melléklete szerint módosított anti-szegregációs intézkedési tervében meghatározott fejlesztési irányok meghatározásával elfogadja.

**Felelős:** polgármester

**Határidő:** azonnal